पाएं अपने शहर की ताज़ा ख़बरें और फ्री ई-पेपरडाउनलोड करें
रेड अलर्ट जन अनुशासन पखवाड़े के तहत सीमलवाड़ा कस्बे के बाजार में तहसीलदार की कार्रवाई का अंदाज अनाेखा हाेने के साथ चर्चा का विषय रहा। तहसीलदार ने सरकारी गाड़ी की जगह बाइक का इस्तेमाल किया। वहीं स्वयं काे दूल्हा बताते एक दुकान से दूसरी दुकान पर देहाती वेशभूषा में खरीदारी करने के लिए पहुंचे।
खास यह रहा कि तहसीलदार ने थाेड़े शटर खुली 18 दुकानों में दस्तक दी और खास यह कि इन सब ने अपनी शटर काे उठाया और इनकाे अंदर बुलाकर सामान देने लगे। जब व्यापारियों काे पता चला कि खरीदारी करने का वाला काेई खरीदार नहीं, अधिकारी हैं। इस पर सीमलवाड़ा कस्बे समेत आसपास के बाजार में हड़कंप मच गया। इन 18 दुकानों काे सीज किया।
इन दुकानों को किया सीज
तहसीलदार ने भोलेनाथ गारमेंट, भीखालाल बर्तन, कारी लाल बर्तन भंडार, न्यू मेगरेजा फुटवियर, जनता फुटवियर, मारुति गारमेंट, प्रजापति आइसक्रीम, प्रजापति बर्तन, नरेश क्लॉथ, कुंदन क्लॉथ स्टोर, मारुति गारमेंट सहित छोटी बड़ी 18 से 20 दुकानों को सीज किया। इस दाैरान कई व्यापारियों काे लापरवाही करने पर चेतावनी दी। कार्रवाई के दौरान पटवारी मनप्रिय मीणा धनेश्वर भगोरा, महेंद्र फलेजा, जयदीप सिंह चारण मौजूद रहे।
पुलिस को देख दुकान बंद कर देते थे, ग्राहक आते ही दुकानें खोल देते थे, इसलिए ऐसे कार्रवाई की
हम पिछले कई दिनाें से देख रहे थे कि हमारी या पुलिस गाड़ी काे देखकर व्यापारी दुकान बंद कर देते हैं। हमारे जाते ही शटर काे थाेड़ा ऊंचा कर बाहर खड़े हाे जाते थे और ग्राहक आते ही उसे अंदर बुला लेते। समझा रहे थे, पर हमेशा यहीं कहते थे के हम ताे दुकान बंद ही रखते है। ऐसे में बुधवार सुबह 7 बजे पटवारी धनेश्वर के साथ देहाती दुल्हा बन कर बाइक पर निकले।
बाइक पर निकले ताे बाजार की तस्वीर ही अलग दिखी। दुकान के बाहर बैठे व्यापारियों से वागड़ी में बात की और दूल्हा बताते हुए सामान मांगा। मैं 18 दुकानों पर गया। देखकर हैरान रह गया कि किसी से मना नहीं किया। सबने आधे झुके शटर में मुझे अंदर घुसा दिया। एक-दाे जगह में खांसा भी। पर, सब जान की परवाह किए बगैर सामान निकालते गए। इनमें से कुछ लाेग बंद दरवाजा के पीछे व्यापार कर रहे थे।
सामान निकालने के दाैरान मैंने तहसीलदार ने अपना परिचय देते हुए करीब 18 से 20 दुकानों पर अग्रिम आदेश तक सील कर दिया। इस दाैरान व्यापारी गलती को स्वीकारने के साथ माफ करने, आगे से गलती नहीं करने आदि को लेकर विनती भी कर रहे थे। पर, यह गलत है। ऐसा नहीं हाेना चाहिए। व्यापारी अपनी जिम्मेदारी समझे। यह समय बचने और बचाने का है। कमाना ताे जिंदगी भर है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn